Feliks Zemdegs

Feliks Aleksanders Zemdegs  (; dilahirkan pada 20 Disember 1995) adalah penkiub Kiub Rubik Australia . Zemdegs merupakan seorang sahaja penkiub yang pernah memenangi Kejohanan Kiub Dunia Persatuan Kiub Dunia dua kali berturut-turut.

Biografi 
Zemdegs mempunyai keturunan Latvia dan neneknya berbangsa Lithuania .  Zemdegs membeli kiub pertamanya pada bulan April 2008 selepas diilhamkan oleh video menkiub dan cara penyelesaian menkiub di laman sesawang YouTube. Masa tidak rasmi yang pertama Zemdegs mencatat adalah purata 19.73 saat pada 14 Jun 2008. Dia telah menggunakan kaedah CFOP untuk menyelesaikan 3×3×3 sejak dia berusia 12 tahun, kaedah Yau untuk menyelesaikan 4×4×4, kaedah CLL untuk menyelesaikan 2×2×2, dan kaedah Pengurangan untuk 5×5×5 hingga 7×7×7. Zemdegs memenangi acara 3×3×3 pada pertandingan pertama yang dihadirinya, Kejohanan New Zealand 2009 pada 18 Julai 2009, dengan purata masa 13.74 saat dalam pusingan akhir. Zemdegs juga memenangi acara 2×2×2, 4×4×4, 5×5×5, 3×3×3 tutup mata dan 3×3×3 satu tangan.  

Pada pertandingan yang dihadirinya berikutnya, Melbourne Summer Open 2010 pada 30 Januari 2010, Zemdegs mencatat rekod-rekod dunia pertamanya untuk purata masa 3×3×3 dan purata masa 4×4×4, dengan masa 9.21 saat dan 42.01 saat masing-masing  . Zemdegs telah memegang rekod dunia purata masa 3×3×3 secara berterusan sejak itu sehingga 23 April 2017, memperbaikkannya sebanyak 8 kali, sehingga mencapai masa 6.45 saat. Rekod dunia yang paling banyak Zemdegs memegang pada satu masa adalah selepas pertandingan di Melbourne pada Mei 2011, ketika dia memegang 12 rekod. Setakat 28 Januari 2017, Zemdegs masih memegang 11 daripada rekod-rekod tersebut. 

Di Kejohanan Dunia 2011 di Bangkok, Zemdegs memenangi acara 2×2×2, 4×4×4, 5×5×5, and 6×6×6. Zemdegs juga mendapat tempat ketiga dalam acara 3x3x3 selepas memenangu tiga pusingan pertama dan mendapat tempat ketiga dalam acara 7x7x7.   Di Kejohanan Dunia seterusnya, Kejohanan Dunia 2013 di Las Vegas, Zemdegs memenangi acara 3×3×3, 4×4×4 dan 3×3×3 satu tangan.  Dia juga mendapat tempat kedua dalam acara 5x5x5 dan tempat ketiga dalam acara 7x7x7. Di Kejohanan Dunia 2015 di São Paulo, Zemdegs memenangi acara 3×3×3, 2×2×2, 4×4×4, and 5×5×5. Zemdegs juga mendapat tempat kedua dalam acara 6×6×6, 7×7×7 dan Megaminks.  Di Kejohanan Dunia 2017 di Paris, Zemdegs memenangi acara 5×5×5 and 7×7×7.  Dia juga mendapat tempat kedua dalam acara 6×6×6, 3×3×3 satu tangan and Megaminks, dan mendapat tempat  ketiga dalam acara 4×4×4. Di Kejohanan Dunia 2019 di Melbourne, Zemdegs hanya mendapat tempat ketiga dalam acara 5x5x5.

Zemdegs mempunyai laman sesawang, CubeSkills, yang mengandungi tutorial untuk menyelesaikan Kiub Rubik dan mainan Kiub Rubik lain. Terdapat helaian algoritma percuma, dan beberapa video tutorial menkiub percuma. Laman ini juga menawarkan keahlian premium, yang membenarkan akses kepada video menkiub yang maju. Ahli-ahli juga boleh menyerahkan video menkiub mereka sendiri yang akan dikritik oleh Zemdegs.  

Zemdegs mempunyai Sarjana Muda Perdagangan dari Universiti Melbourne, jurusan Ekonomi, dengan julat kajian luas dalam Kejuruteraan Mekanikal.

Rekod dunia   

 Rekod dunia semasa dipaparkan dengan latar belakang merah.

Rekod peribadi rasmi

Penampilan media 

 2 Jun 2009 - Artikel Herald Sun (Australia)  
 3 Jun 2009 - Program Channel 9 (Australia)   
 18 Julai 2009 - TVNZ 1 News (New Zealand) 
 20 Julai 2009 - Artikel Post Dominion (New Zealand)  
 21 Januari 2010 - Artikel Stonnington Leader (Australia)  
 17 Julai 2010 - artikel akhbar The Australian (Australia)  
 21 Julai 2010 - Artikel Herald Sun (Australia)  
 25 Julai 2010 - Epoch Times (Amerika Syarikat)  
 26 Julai 2010 - The Sydney Morning Herald (Australia)  
 27 Julai 2010 - Artikel The Age (Australia)
 6 September 2010 - Artikel Melbourne Leader (Australia)  
 9 November 2010 - Test Australia: The National IQ Test demonstrasi menkiub  
 16 November 2010 - Artikel Ninemsn (Australia)  
 19 November 2010 - Video Yahoo News (Amerika Syarikat)   

 2 Jun 2011 - Video ABC Catalyst (Australia)  
 9 Februari 2012 - Artikel New York Times (Amerika Syarikat)  
 30 November 2012 - temuduga 92.5 Gold FM (Australia)  
 3 Mei 2014 - Artikel Guardian (Great Britain)  
 27 November 2014 - IOL Afrika Selatan  
 23 Julai 2015 - Huffington Post (Amerika Syarikat)  
 11 September 2015 - Sydney Morning Herald  
 25 Mac 2016 - Pertunjukan permainan The Brain (China)  
 13 Disember 2016 - Artikel Daily Mail  
 27 Ogos 2017 - cerita Little Big Shots  (Australia)

Rujukan

Pautan luar 

    
 Soal Selidik Feliks Zemdegs Reddit (3 Januari 2013) 
 Laman web tutorial Feliks Zemdegs (14 Mac 2017) 
Kelahiran 1995
Orang hidup